PATVIRTINTA

Marijampolės „Ryto“ pagrindinės mokyklos

direktoriaus 2020 m. sausio 2 d.

įsakymu Nr. V- 4

**MARIJAMPOLĖS „RYTO“ PAGRINDINĖ MOKYKLA**

**MOKINIŲ PROJEKTINIŲ DARBŲ RENGIMO TVARKOS APRAŠAS**

**I. BENDROSIOS NUOSTATOS**

1. **Projekto samprata.** Projektas – dominančios temos įprasminimas, problemos sprendimas aktyvia kūrybiška veikla.
2. **Projektinio darbo tikslai:**
   1. sudaryti sąlygas mokiniams ugdytis mokymosi mokytis gebėjimus, gebėjimus spręsti problemas, priimti sprendimus, savarankiškai mokytis;
   2. padėti mokiniams išsiugdyti informacinį raštingumą: gebėjimą gauti, įvertinti ir vartoti informaciją naudojant įvairius šaltinius;
   3. padėti mokiniams įtvirtinti tradicinį ir kompiuterinį raštingumą;
   4. ugdyti mokinių kūrybiškumą ir kritinį mąstymą.
3. **Projektinės veiklos metu ugdomi gebėjimai.** Projektinio darbo metu ugdomi gebėjimai: mokomieji, komandos būrimo, bendradarbiavimo, planavimo, analizavimo, interpretavimo, hipotezių formulavimo, prognozavimo, statistinių duomenų apdorojimo, lyginimo, anketavimo, interviu organizavimo, atrinkimo sugebėjimo naudotis įvairiomis paieškos sistemomis, demonstravimo, retorikos, apibendrinimo, medžiagos pateikimo, vertinimo, kritinio mąstymo ir kt. Projektinio darbo metu skiriamas dėmesys kūrybiškumo ugdymui.

**II. PROJEKTINĖS VEIKLOS VYKDYMO FORMOS**

1. Projektinę veiklą organizuoja projektų vadovai – dalykų mokytojai. Mokiniai projektus vykdo projektinei veiklai skirtu laiku (tvarkaraštyje). Pamokos vyksta 1 kartą per savaitę pirmame arba antrame pusmetyje pagal projekto vadovo(ų) – mokytojo(ų) sudarytą programą, kurioje numatyti atsiskaitymo terminai.
2. Kiekvienas mokinys, parašęs motyvacinį laišką (1 priedas), paskiriamas į vieną iš sudaromų koncentro mokinių projektinių grupių. Rašto darbą parengia vadovaujamas to mokinių projektinės veiklos vadovo, kurio projektinėje grupėje yra mokyklos direktoriaus įsakymu patvirtintas. Rašydami darbą mokiniai gali konsultuotis su lietuvių kalbos ir literatūros, informacinių technologijų mokytojais konsultacijų metu.
3. Mokiniams sudaroma galimybė papildomai pasirinkti ir savivaldybės, šalies ar tarptautiniu mastu siūlomą projektą. Šie mokiniai projekto pamokos(ų) metu privalo dirbti mokyklos direktoriaus įsakymu patvirtintoje mokinių grupėje pagal individualų planą.
4. Mokinio papildomo projekto vertinimą/nevertinimą numato dalyko mokytojas.

**III. PROJEKTINĖS VEIKLOS ORGANIZAVIMO ETAPAI**

1. **Pasiūla ir pasirinkimas:** 
   1. mokytojai projektinių darbų pamokose siūlo projekto idėjas pristato mokiniams sausio 4/5 savaitę. Projektų pasiūla skelbiama kabinetuose, mokyklos fojė esančioje skelbimų lentoje;
   2. mokinys, pagal poreikius pasirinkęs projektą, klasės valandėlės metu (paskutinė sausio mėnesio savaitė) rašo motyvacinį laišką (1 priedas), kuriame išdėsto projekto pasirinkimo argumentus. Motyvacinius laiškus surenka klasės auklėtojas ir pristato direktoriaus pavaduotojui ugdymui;
   3. direktoriaus pavaduotojas ugdymui ir projektų vadovai išanalizuoja mokinių pasirinkimus ir suskirsto mokinius į projektines grupes (12-16 mokinių);
   4. klasės vadovai atsakingi, kad visi auklėtiniai pasirinktų projektą;
   5. direktoriaus pavaduotojas ugdymui vasario pirmą savaitę primena mokiniams projektinės veiklos organizavimo tvarką, paskelbia projektinių grupių sąrašus, pristato projektinių grupių vadovus.
2. Gegužės mėn. lietuvių kalbos mokytojai ir IT mokytojai (pagal reikalavimus, esančius 2 priede) įvertina mokinių rašto darbus.
3. **Vykdymas:**
   1. planuodamas projektinę veiklą kiekvienas mokinys, konsultuojamas projekto vadovo, išsikelia 2-3 uždavinius. Vienas iš uždavinių susijęs su šaltinių analizavimu, informacijos sisteminimu, interpretavimu. Antrasis uždavinys (arba antrasis ir trečiasis) – praktinis, kūrybinis, tiriamasis darbas;
   2. mokinių projektiniai darbai vykdomi vasario – birželio mėnesiais. Iki gegužės mėnesio I savaitės atsiskaitoma už kūrybinius darbus (atsiskaitymo pamokoje dalyvauja direktoriaus įsakymu sudaryta vertinimo komisija, kuri, apžiūrėjusi kūrybinius darbus, paskelbia, kurie mokiniai prileidžiami prie viešo projekto pristatymo. Neprileistiems mokiniams duodamas laikas darbo pataisymui arba skiriami papildomi darbai;
   3. gegužės mėn. II sav. visi rašto darbai ir projekto vadovo įvertinimai (2 priedas) pateikiami direktoriaus pavaduotojui ugdymui; gegužės mėn. III sav. lietuvių kalbos mokytojai įvertina rašto darbus. Rašto darbo nepateikusiam mokiniui neleidžiama viešai pristatyti projekto. Gegužės mėn. IV sav. informacinių technologijų mokytojai įvertina rašto darbus (pagal 2,5 priedo reikalavimus). Birželio mėn I- II sav. vyksta projektinių darbų individualūs pristatymai (3 priedas). Birželio II-III sav. vyksta mokinių projektinių darbų paroda, diskusija su mokiniais dėl projektinės veiklos stipriųjų ir tobulintinų sričių.
4. Kiekvienas projekto vadovas **į projektinės veiklos programą** įtraukia šias temas:
   1. šaltinių analizavimas, konspektavimas, informacijos sisteminimas (būtina);
   2. plagiatas, etiškas informacijos vartojimas (būtina); naudotą šaltinį užrašyti skliausteliuose prie įterpto teksto; raktinis žodis, interneto adresas, žiūrėjimo data;
   3. informacijos paieška internete ir kituose šaltiniuose (pageidautina);
   4. probleminio klausimo / tikslo(-ų) išsikėlimas (būtina);
   5. projekto įsivertinimas, projekto naudingumo analizavimas (būtina).
5. Jei grupės projektinėje veikloje planuojami tyrimai, anketavimas, interviu organizavimas, veiklą būtina iš anksto suderinti su respondentais (mokytoju ir mokiniais, konkrečia klase), iš anksto kartu numatyti renginio laiką ir organizavimo formas.
6. Projektinės veiklos kiekvieno etapo (informacijos rinkimo, kūrybinio darbo, rašto darbo, viešo pristatymo) paskutinę pamoką projekto vadovas organizuoja kiekvieno projektinės grupės nario veiklos įsivertinimą.
7. Paskutinę projektinės veiklos pamoką vadovas kartu su mokiniais analizuoja, kuriuos dalykinius ir bendruosius gebėjimus kiekvienas pagilino, įgijo (visos projektinės veiklos bendras įsivertinimas) (būtina).
8. **Atsiskaitymas už projektą.** Yra 3 privalomos mokinių atsiskaitymo už projektinį darbą formos:
   1. **projekto metu sukurtas produktas:** paveikslas, lankstinukas, filmukas, paroda, suvenyras, renginys, pamoka, modelis, maketas ir kt.. Sukurtą produktą vertina projekto vadovas ir komisija projekto pristatymo metu (4 priedas);
   2. **projektinio darbo aprašymas:** mokiniai rašo **rašto darbą** (didžiausias įvertinimas - 10).
      1. **rašto darbo struktūrinės dalys:**

* **įžanga:**
* 1 - 2 sakiniais apibrėžta projekto tema (pristatyta, koks projektas, yra projekto sąvokų paaiškinimai);
* nusakytas temos aktualumas bendrąja prasme ir asmeniškai;
* pristatytas darbo tikslas; suformuluoti konkretūs asmeniniai uždaviniai (2-3), pirmasis uždavinys – teorinis (į kokį klausimą ar klausimus norima rasti atsakymą analizuojant šaltinius);
* išvardinti darbo metodai.
* **dėstymas:**
* privalo turėti tiek dalių, kiek mokinys išsikėlė uždavinių (2-3);
* pristatant kiekvieno uždavinio rezultatą būtina atskleisti kūrybinį procesą;
* vieno uždavinio pasiektiems rezultatams pristatyti skiriama ne mažiau 1700-1900 spaudos ženklų ( – 1700, t. y. be iliustracijų 3/4 puslapio);
* pristatant pirmąjį uždavinį, susijusį su šaltinių analizavimu, informacijos sisteminimu bei interpretavimu, privaloma pateikti klausimus, į kuriuos norėta atsakyti analizuojant šaltinius;
* **išvados:**
* suformuluota kiekvieno uždavinio išvada;
* išvada siejama su uždavinio rezultatu, o ne su projektinės veiklos įsivertinimu.
  + 1. **žodinis projekto pristatymas auditorijai. Kiekvienas mokinys privalo pasakyti viešą** kalbą. Projekto vadovas, organizuodamas viešą projekto pristatymą, suderina su mokinių projektinę veiklą kuruojančiu direktoriaus pavaduotoju ugdymui, laiką, informuoja apie būsimą projekto viešą pristatymą.

1. **Projektinės veiklos įsivertinimas – apibendrinimas:** 
   1. mokytojai - projektų vadovai organizuoja įsivertinimo, aptarimo, kitiems mokslo
   2. metams planavimo pamokas;
   3. mokytojai – projektų vadovai mokinių projektinių darbų vertinimo lapus direktoriaus pavaduotojui ugdymui pateikia balandžio pirmą savaitę;
   4. geriausi projektiniai darbai (įvertinti puikiai, l. gerai, gerai) pristatomi mokyklos bendruomenei.

**IV. PROJEKTINĖS VEIKLOS VERTINIMAS**

1. Mokinių projektiniai darbai vertinami pažymiu. Galutinis pažymys vedamas iš tokių įvertinimų:
   1. darbo atlikimas pagal planą (vertina projekto vadovas, įvertinimą įrašo mokinio vertinimo lape (2 priedas);
   2. sukurto produkto originalumas ir kokybė (vertina projekto vadovas, įvertinimą įrašo mokinio vertinimo lape ( 2 priedas);
   3. rašto darbo vertinimas (2 priedas);
   4. pristatymo žodžiu vertinimas (3 priedas).
2. Projektinės veiklos įvertinimai įrašomi el. dienyne dalyko puslapyje: įrašomi visi 4 pažymiai.
3. Projekto vadovas gali parašyti tarpinius pažymius už kiekvieno uždavinio įgyvendinimą (iš anksto su mokiniais aptariami kiekvieno įvertinimo kriterijai), tačiau į el. dienyną rašomas vienas pažymys už kūrybiškumą.
4. Projekto vadovas gali parašyti keletą pažymių už planingą (ir atsakingą) darbą (mokiniai iš anksto supažindinami su tokia vertinimo tvarka), tačiau į el. dienyną rašomas vienas pažymys už planingą darbą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_